Upington bulletin 25 sept 2013 by kalaharibulletin - issuu
Verspreidingsgebied: Kathu, Kuruman, DaniĂŤlskuil, Lime Acres, Olifantshoek, Postmasburg, Upington, Keimoes, Kakamas en Groblershoop
Grafsteen maak opslae Anena Burger GROOT ontevredenheid heers oor die grafsteen van Dawid Kruiper, legendariese oudleier van die Khomani-san. Dit is die naweek op Andriesvale in die Noord-Kaap onthul. Op Kruiper en sy vrou, Sannah, se grafstene pryk die ANC-embleem neffens die skild van die Noord-Kaap. Paul Swartbooi, kulturele leier van die Bondelswarts op Steinkopf – wat ook die Boesmans en Khoi in kulturele en erfenissake verteenwoordig – sê die regering en departement van sport, kuns en kultuur het die gemeenskap nie in die ontwerp van die grafsteen geken nie. Hy meen die aanbring van die ANC-embleem is "goedkoop politiek" om stemme vir die verkiesing in 2014 te werf. "Oupa Dawid was nie aan enige politieke party verbind nie, omdat hy homself as die leier van die Boesmans beskou het. "Hy het hom beywer vir die ontwikkeling en vooruitgang van sy mense," het Swartbooi Maandag hoogs ontsteld op Upington gesê. "Om 'n politieke party se embleem op sy grafsteen te sit is net nie reg nie. "Hy was nie eens 'n lid van die ANC nie." Nie een van Kruiper se seuns was op die onthullingsgeleentheid teenwoordig nie. Hulle kon ook nie vir kommentaar bereik word nie. Volgens Helena Steenkamp, bestuurder van die Boesmanraad, was dit wel op 'n vergadering bespreek en besluit om die kop van 'n leeu op die steen aan te bring. Swartbooi sê 'n eeue oue tradisie van waar klippe en hande vol sand deur roubeklaers op die oorledene se graf geplaas is as 'n teken van respek en waardering is nou geskend. "Die klippe waarvoor mense honderde kilometers gery of geryloop het om ná die begrafnis op Oupa se graf te kom sit is nou verwyder om vir 'n plat steen op sy graf plek te maak," sê Swartbooi. Hy meen die departement het geensins navorsing gedoen om dié faktore in ag te neem nie. " 'n Mens kan dit grafskending noem. "Daardie stapel klippe het meer waarde as
Groet skool glansryk
NÁ 12 jaar se swoeg en sweet het die matrikulante van die Hoërskool Upington en die Hoërskool Duineveld hul skoolloopbaan met glans en swier afgesluit. Hier is Michelle Visagie van die Hoërskool Upington en Jan Louis Basson van die Hoërskool Duineveld. Foto: Anena Burger dié steen en goedkoop politiek gehad. "Oupa Dawid was 'n tradisionele mens en daardie reg is tot in sy graf geskend," sê Swartbooi. Hy beskuldig die regering dat hy op 'n "siek en afstootlike wyse" die onderhandeling gehanteer het. "Selfs met sy (Kruiper se) begrafnis het hulle
dit gedoen deur sy mense, die Boesmans en die Khoi, uit te sluit." Luidens 'n verklaring wat Maandag deur die departement van sport, kuns en kultuur uitgereik is, het tradisionele leiers, buitelanders van België en gemeenskapslede van Askham en Mier die grafsteen se onthullingsgeleentheid bygewoon.
Die departement het erkenning aan Kruiper en die Khomani-san se strewe na die behoud van hul kultuur en erfenis uitgespreek. Morapedi Sekhoane, verteenwoordiger vir die departement van sport, kuns en kultuur, het Donderdag in 'n verklaring namens die departement verskoning gevra. Hy het gesê die aanbring van die embleem was 'n fout deur die diensverskaffer wat die steen gemaak het. "Die departement sal met die verskaffer in verbinding tree om dit reg te stel. Ons vra verskoning aan die Kruiper-familie vir die fout," het hy gesê.
Munisipaliteit gee huise water
Premier vier Boomplantdag OP Vrydag 6 September is die Noord-Kaap se Boomplantdag op Upington gevier. Sylvia Lucas, premier van die provinsie, het die beleidsrede gelewer en amptelik die eerste boom geplant. Foto: Verskaf
DIE //Khara Hais-munisipaliteit het op Maandag 9 September 'n projek begin waardeur 520 erwe in Paballelo van water voorsien sal word. Die doel van die projek is om 'n volledige waternetwerk aan die 520 erwe te verskaf met individuele erfaansluitings en voorafbetaalde watermeters. Die installering van die watermeters is om waterverliese te bekamp deur te meet hoeveel water gebruik word. Die raad van //Khara Hais wil aan elke erf 'n gemeterde wateraansluiting voorsien. BVI- Raadgewende Ingenieurs is as die konsultante van die projek aangestel en Averrox Trading 55 CC sal as kontrakteurs vir dié projek van 36 weke optree. Die munisipaliteit finansier dié projek wat sowat R6 miljoen sal kos.
TWEE raadslede van die //Khara Hais-munisipaliteit, Elliot Lebitsa (links) en Zilindile Ntlanganiso, spit die sooie om amptelik die projek te begin waardeur 520 erwe in Paballelo van water voorsien sal word. By hulle is lede van die gemeenskap, die konsultante en kontrakteurs. Foto: Verskaf
BO: Vone Heyns en Robert Young, albei van die Hoërskool Duineveld, het ook hul aand terdeë geniet.
elegance comes to town DILLON VORSTER van die Hoërskool Duineveld het vir sy matriekafskeidsgeselligheid omtrent alles laat invoer. Van sy bloedrooi pak wat spesiaal vir hom in Singapoer ontwerp en gemaak is tot sy fraaie nooientjie, Charlene Vermeulen, wat al die pad uit Kriel, Mpumalanga gekom het.
SJ BECKER en Amor Lambrechts van die Hoerskool Duineveld het hul aand by die matriekafskeidsgeselligheid met 'n tikkie ou-Hollywood-glans opgetower.
Eie aan die Kalahari DIE trots van die Kalahari – pragtige gemsbokke. Hierdie foto is op die Mattanu- private wildsplaas net buite Barkly-Wes geneem. Foto: Johan van Wyk
DIE bestuurder van Alert Plumbing Supplies, Debby Loots, oorhandig die Xbox-prys aan Heinrich Olivier. Foto's: Madri Scheepers
DIE wenner van die eerste prys, Monica Joubert (links), en Debby Loots van Alert Plumbing Supplies. AL die wenners van die verskeie kompetisies met hul pryse. Van links is Enzo Wadrif (Weberbraaier), Monica Joubert (42"-TV-stel), Katelynn Grobler (Canon-kamera), Milena van Zyl (Galaxy-tablet) en Heinrich Olivier.
JUANITA DU PLESSIS tree Vrydag om 21:00 op die Eiland-hoofverhoog op.
FREDI NEST tree Vrydag om 19:00 en Saterdag om 19:30 op die Eiland-hoofverhoog op.
KARLIEN VAN JAARSVELD tree Donderdag om 21:00 op die Eiland-hoofverhoog op.
GERHARD STEYN tree Vrydag om 22:00 op die Eiland-hoofverhoog op.
DIE lede met hul pienk veiligheidshoede is van links Kapt. Roelf Mouton, ao. Cecil March, konst. Llewelyn Swartz, kapt. Jacques Buys, ao. Marcellis Rajap, Lt. kol. Abe Raff, kol. Henk van Heerden en kapt. AD Kella.
VAN links Ao. Marcellis Rajap, Frans Waters, skoolhoof van Leerkrans Primêr, en Karlien Kuhn. Foto's: Verskaf
Polisie sien om na veiligheid by mall LEDE van die polisiediens op Upington is net so opgewonde oor die Kalahari Mall. Hulle het saam met die Kalahari Mall se bemarkingspan skole in die gebied besoek en Vrydag saam met die bestuurspan van die Kalahari Mall 'n toer deur die sentrum onderneem. Die toer wat net 'n halfuur sou duur, duur toe amper twee uur. Die polisie sal vandag op die openingsgeleentheid dienste verrig om almal se veiligheid te verseker om sodoende 'n genotvolle ondervinding vir almal te verseker.
Daar sal ook daagliks polisiëring soos normaalweg in die sentrale sakekern, by die Kalahari Mall, gedoen word. Karlien Kuhn, bemarkingsbestuurder, het sowat 26 skole in die omgewing besoek waartydens sy geskenkies aan skoolhoofde en onderhoofde uitgedeel het. Die bestuur van die Kalahari Mall het ook kaartjies, wat hy van die Kalahari Kuierfees gekoop het, aan mense oorhandig. Volgens Kuhn was dit 'n ongelooflike ondervinding om al die trotse skoolhoofde te ontmoet.
EON DE KLERK van die Tuinpaleis-kwekery het 'n uitstalling gehou en 'n praktiese roossnoeidemonstrasie aangebied.
DIE span van die Hoërskool Duineveld wat vyfde in die AECOM-SAICE- Internasionale Brugboukompetisie was, is van links Alex Meyer, Jan-Hendrik Opperman en Jan Louis Basson. Foto: Verskaf
Velties wys hul slag in brugboustryd 'n BRUGBOUSPAN van die Hoërskool Duineveld was algeheel vyfde in die AECOM-SAICE- Internasionale Brugboukompetisie. Die span bestaande uit Jan-Hendrik Opperman, Jan Louis Basson en Alex Meyer het 'n brug gebou wat
73,5 kg kon dra voordat dit gebreek het. Meer as 600 skole in Suid-Afrika en Namibië het aan die brugboukompetisie deelgeneem wat jaarliks deur die Suid-Afrikaanse Instituut vir Siviele Ingenieurs (SAICE) aangebied word.
VAN links is Jenny Maritz (tweede prinses), Baby Blaauw (koningin van Oranjehof) en May Snyman (eerste prinses). Foto: Verskaf
DIE nuwe koningin van die Oranjehof-tehuis vir bejaardes is met die hulp van die Hoërskool Upington gekroon. Danksy 'n bietjie oorreding het tannie Wessie de Jager besluit 'n mens is net so oud soos 'n mens voel en sy en haar mede-inwoners het die kroning van die koningin van Oranjehof aangepak. Deelnemers moes ouer as 70 jaar
wees, vol lewe wees en nog die ligter kant van die lewe waardeer. Altesaam 16 inwoners van die tehuis het hulle ingeskryf. Uppie-meisies het elkeen 'n "ouma" gekry om in die nuutste modes wys te maak. Om die speelveld gelyk te maak moes alle deelnemers in 'n rolstoel opdaag. Uppie-seuns het die finaliste ingebring en vir DJ van den Hee-
ver, TC Lamprecht en Connie de Jager was dit 'n voorreg om die finaliste aan die gehoor bekend te stel. Ná 'n Michael Jackson-vertoning en 'n optrede deur die sangpaar Gielie en Yolande is tannie Baby Blaauw as die koningin van Oranjehof gekroon. Alle geld wat ingesamel is, het aan Oranjehof gegaan.
DIE Uppie-Camarata, die skoolkoor van die Hoërskool Upington.
Uppies bekoor gehore op koorfees DIE jaarlikse Uppie-koorfees van die Hoërskool Upington het op 20 Augustus plaasgevind. Sewe kore het aan die koorfees deelgeneem en die aand is met 'n massakoor bestaande uit al sewe kore se lede afgesluit. Vanjaar se koorfees is opgedra aan Johan Engelbrecht ter erkenning van die bydrae wat hy gelewer het om koormusiek op Upington te bevorder. Engelbrecht is vroeër vanjaar oorlede. Die Uppie-koorfees was die perfekte afsluiting vir die Uppie-Ca-
marata, die Hoërskool Upington se skoolkoor, wat vanjaar 'n wonderlike jaar beleef het. Die Camarata het na die WesKaap getoer waar die koorlede 'n draai by die Kunstekaap gemaak het en 'n meestersklas van Acama Fick (voormalige dirigent van die Stellenbosse Universiteitskoor) ontvang het. Hulle het in 'n erediens op Malmesbury opgetree en aan die WesBolandse Eisteddfod deelgeneem waar hulle 'n silwerdiploma verwerf het.
J ELL SLABBERT, een van die Hoërskool Upington se onderwysers, sing onder die boom in die vierkant op een van die kultuurweek-byeenkomste. Foto: Verskaf
Kultuurweek suksesvol DIE Hoërskool Upington het die week van 19 Augustus 'n kultuurweek aangebied. Die week is met 'n heerlike kultuuraand begin, waarna 'n musiekfees die Dinsdag aangebied is. Pouses het kultuuraktiwiteite in
die vierkant plaasgevind. Man en muis het na JB Gilliomee, een van die Uppie-onderwyser, en Riaan Kotze, skoolhoof, se gedigvoorlesings kom luister. J Ell Slabbert, een van die onderwysers, het ook onder die boom in
die vierkant die skare soos 'n wafferse Jack Parow met sy kitaar en sang vermaak. Die Uppies het gesing en gedans en Neville Schubach se Amperse Kabaret pousetyd het 'n vol saal getrek.
Jongspan leer tennis speel 'n BEGINNERS-TENNISTOERNOOI is die naweek van 13 en 14 September deur Helene van den Berg aangebied. Al die klein tennisspelers was tussen vyf en nege jaar oud.
'n Mens kon sien dat hulle dit regtig baie geniet het. Spelers is in vyf groepe ingedeel en ouers kon saam met hul kleingoed aan roltennis deelneem.
JJ JANSE VAN RENSBURG rek vir 'n moeilike bal. Foto's: verskaf
"WAARHEEN moet ek die bal rol?" Evan Janse van Rensburg speel roltennis.
Van den Berg rig al van die begin van die derde kwartaal aan die Laerskool Oranje-Noord tennis vir beginners af. Sy probeer om 'n liefde vir tennis by die klein spelers te
kweek en leer 'n groot verskeidenheid basiese balvaardighede vir hulle aan. Sy is ook deel van Living Ball waar die Evangelie deur middel van sportballe versprei word.